พอร์เชอ 911

| พอร์เชอ 911 |
| --- | --- |

ภาพรวม
บริษัทผู้ผลิต: พอร์เชอ
เริ่มผลิตเมื่อ: ค.ศ. 1963 - ปัจจุบัน
แหล่งผลิต: ชตุทท์การ์ท, รัฐบาเดิน-เวือร์ทเทิมแบร์ค, ประเทศเยอรมนี
ตัวถังและช่วงล่าง
ประเภท: รถยนต์นั่งประเภทสมรรถนะสูง (Sports cars)
รูปแบบตัวถัง: 2 ประตู คูเป 2 ประตู คาบริโอเลต  2 ทาร์กา
โครงสร้าง: เครื่องยนต์กลางลำหลัง ขับเคลื่อนสองล้อท้าย (RMR)/ขับเคลื่อนสี่ล้อ (AWD)
จำนวนประตู: 2 แบบบานเปิดธรรมดา
รุ่นที่คล้ายกัน: พอร์เชอ คาร์เรรา จีที พอร์เชอ เคย์แมน พอร์เชอ บ็อกซเตอร์ พอร์เชอ 911 จีที1 พอร์เชอ 911 จีที2 พอร์เชอ 911 จีที3 พอร์เชอ 912 พอร์เชอ 959 พอร์เชอ บ็อกซเตอร์ พอร์เชอ เคย์แมน รูฟ อาร์จีที รูฟ ซีทีอาร์ รูฟ ซีทีอาร์2
ระยะเหตุการณ์
รุ่นก่อนหน้า: พอร์เชอ 356
พอร์เชอ 911 (เยอรมัน: Porsche 911) เป็นชื่อเรียกสายการผลิตรถยนต์นั่งประเภทสมรรถนะสูงเครื่องยนต์กลางลำหลัง 2 ประตู 4 ที่นั่ง ขับเคลื่อนสี่ล้อ/สองล้อท้าย 6 สูบ (H6) ผลิตโดยบริษัทสัญชาติเยอรมัน พอร์เชอ โดยเริ่มสายการผลิตตั้งแต่ ปี ค.ศ. 1963 เป็นต้นมา 911 ถือเป็นต้นแบบของรถพอร์เชอหลายต่อหลายรุ่น อาทิเช่น พอร์เชอ บ็อกซเตอร์ พอร์เชอ เคย์แมน และรวมถึง พอร์เชอ คาร์เรรา จีที จุดเด่นของรุ่นนี้ที่โดดเด่นเป็นเอกลักษณ์กว่ารุ่นอื่นๆ คือ ตั้งแต่โฉมแรกจนถึงปัจจุบัน ได้ออกแบบให้มีตากลมคู่ และการออกแบบหลังคาให้โค้งเรียบจนถึงท้ายรถ
พอร์เชอ 911 บางครั้งยังอ้างถึง "รถตากบ" (Frog's eyes) อีกด้วย
พอร์เชอ 911 ยังคงได้รับการจัดอันดับเป็นคูเป-โรสเตอร์ แถวหน้าของโลก แม้แต่ ยี่ห้อ รูฟ (Ruf) ก็นำตัวถังจาก 911 มาเสริมแต่งเครื่องอีกที เช่น Ruf RGT , Ruf 997 R Kompressor , Ruf 997 RTurbo และ Ruf Rt 12 รวมไปถึงค่ายรถแต่งอื่น ๆ อีกมากมาย
ในปี พ.ศ. 1999 โพลต์สำหรับรางวัล "รถแห่งศตวรรษ" (Car of the Century) ได้โหวต พอร์เชอ 911 เป็นรถแห่งศตวรรษ ในอันดับที่ 5 นอกจากนี้ ในปี ค.ศ. 2004 นิตยสาร Sports Car International ยังได้จัดอันดับให้ พอร์เชอ 911 อยู่อันดับที่ 3 บนหัวข้อ "รถสปอร์ตที่ดีที่สุดในปี ค.ศ. 1960" และ นิตยสาร Automobile Magazine ได้โหวต 911 ให้อยู่อันดับที่ 2 จาก 100 คัน ในหัวข้อ "รถที่เด็ดที่สุด"
ปัจจุบัน พอร์เชอ 911 ได้กลายเป็นรุ่นที่เก่าที่สุดของค่ายพอร์เชอ ที่ยังดำเนินสายการผลิตอยู่ และเป็นหนึ่งในชื่อรุ่นประเภทคูเป้ที่เก่าที่สุดในโลกอีกด้วย โดยในปี ค.ศ. 2013 ค่ายพอร์เชอก็ได้ ผลิตโฉมพิเศษของ 911 เพื่อเฉลิมฉลอง 50 ปี พอร์เชอ 911 ใช้ชื่อว่า "Porsche 911 50th Anniversary" ตลอดสายการผลิตพอร์เชอ 911 เป็นต้นมา (ข้อมูลปี ค.ศ. 2013) ได้มีการจำหน่ายไปแล้วกว่า 820,000 คัน โดยโฉม ปี ค.ศ. 1964 - 1989 คาดการณ์ไว้ว่ามีวิ่งบนถนนปัจจุบันราว ๆ 150,000 คัน
Porsche ร่วมฉลองวาระครบรอบ 50 ปีของแบรนด์ Porsche Design ด้วยยนตกรรมสปอร์ตระดับตำนาน Porsche 911 รุ่นพิเศษที่ถูกตั้งเพื่อเป็นเกียรติแก่แบรนด์ Porsche Design โดยรถสปอร์ต Special Edition รุ่นนี้มีพื้นฐานจาก 911 Targa 4 GTS ได้รับการติดตั้งอุปกรณ์อำนวยความสะดวกตามมาตรฐาน รวมถึงรายละเอียดต่างๆ มากมายที่ได้รับแรงบันดาลใจจากการหวนรำลึกถึงผลงานการออกแบบอันเปี่ยมไปด้วยเอกลักษณ์ของ Ferdinand Alexander (F.A.) Porsche AAS Group เตรียมจัดงานเปิดตำนานสุดคลาสสิก Porsche Thailand (AAS) celebrates The 911 Porsche Design 50th Anniversary “ที่แรก ที่เดียว ในประเทศไทย” งานพิเศษแห่งปีที่ร่วมเฉลิมฉลองการเดินทางมายาวนานกว่าครึ่งศตวรรษของแบรนด์ Porsche Design กว่า 50 ปี เรียกว่างานนี้คนรักรถหรูต้องไม่พลาด เพราะบอสคนเก่งเตรียมความพิเศษที่สุดของที่สุดด้วยการเผยโฉมรถสปอร์ตรุ่นพิเศษ ในฐานะดาวเด่นของปีกับ 911 Porsche Design 50th Anniversary Edition รุ่น 911 Targa 4 GTS ซึ่งมีเพียง 750 คันในโลกเท่านั้น มาให้คนไทยได้ยลโฉม และจับจองแบบเอ็กคลูซีฟ นับว่าเป็นคันแรก และคันเดียวในไทยเลยก็ว่าได้ โดยเปิดให้ชมคันจริงพร้อมชมนิทรรศการประวัติความเป็นมาของ Porsche Targa ได้ตั้งแต่วันที่ 22 กรกฎาคม – 21 สิงหาคม 2565 ณ Porsche Studio Bangkok ชั้น 1 ICONSIAM ราคาเริ่ม 17,900,000 บาท มีเพียง 750 คันทั่วโลก